ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
ഐക്യരാഷ്ട്ര രക്ഷാ സമിതിയിലും മറ്റ് പ്രധാന അന്താരാഷ്ട്ര സംഘടനകളിലും പരിഷ്കാരങ്ങൾ കൊണ്ടുവരണമെന്ന് ഉപരാഷ്ട്രപതി
സമകാലിക യാഥാർത്ഥ്യങ്ങളെ പ്രതിഫലിപ്പിക്കുന്നതും സമകാലിക വെല്ലുവിളികൾ നേരിടാൻ പര്യാപ്തവുമായ പരിഷ്കാരങ്ങൾ ഐക്യരാഷ്ട്ര രക്ഷാ സമിതിയിലും മറ്റ് പ്രധാന അന്താരാഷ്ട്ര സംഘടനകളിലും അത്യാവശ്യമാണെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു.
(13-ാമത് ASEM ഉച്ചകോടിയുടെ ആദ്യ സമ്പൂർണ്ണ സമ്മേളനത്തെ ഇന്ന് ന്യൂഡൽഹിയിൽ വിർച്വലായി അഭിസംബോധന ചെയ്യുകയായിരുന്നു ഉപരാഷ്ട്രപതി. ദ്രുതഗതിയിൽ പ്രതികരണം ആവശ്യപ്പെടുന്ന സാമ്പത്തിക, സാങ്കേതിക, സുരക്ഷാ വെല്ലുവിളികൾക്ക് ലോകം സാക്ഷ്യം വഹിക്കുകയും അവയെ നേരിടുകയും ചെയ്യുകയാണെന്നും ഇതിനോട് ഫലപ്രദമായി പ്രതികരിക്കുന്നതിൽ നിലവിലെ ബഹുമുഖ സംവിധാനം പരാജയപ്പെട്ടതായും അദ്ദേഹം ചൂണ്ടിക്കാട്ടി. നിലവിലുള്ള അന്താരാഷ്ട്ര ഘടനകളുടെ സോദ്ദേശ പൂർണമായ പരിഷ്കരണത്തിനായി ഇന്ത്യ പിന്തുടരുന്ന ഒരു പ്രധാന ചാലക തത്വം നവോത്ഥാന ബഹുമുഖത്വം ആണെന്ന് അദ്ദേഹം അടിവരയിട്ടു പറഞ്ഞു.
ഇന്ന് ഉദ്ഘാടനം ചെയ്യപ്പെട്ട ദ്വിദിന വെർച്വൽ ഉച്ചകോടിക്ക് കംബോഡിയ ആതിഥേയത്വം വഹിക്കുന്നു, “പങ്കാളിത്ത വളർച്ചയ്ക്കായി ബഹുമുഖത്വം ശക്തിപ്പെടുത്തുക” എന്നതാണ് ഉച്ചകോടിയുടെ പ്രമേയം. ഇന്ത്യൻ പ്രതിനിധി സംഘത്തെ നയിക്കുന്നത് ഉപരാഷ്ട്രപതി ശ്രീ എം. വെങ്കയ്യ നായിഡുവാണ്. ഉച്ചകോടിയുടെ സമാപന സമ്മേളനത്തെ നാളെ അദ്ദേഹം അഭിസംബോധന ചെയ്യും.
സാമ്പത്തിക പ്രവർത്തനങ്ങളും ഉപജീവന സുരക്ഷയും പ്രോത്സാഹിപ്പിക്കുന്നതിനും വർദ്ധിപ്പിക്കുന്നതിനുമുള്ള ശ്രമങ്ങൾ വേണമെന്ന് ശ്രീ നായിഡു ആഹ്വാനം ചെയ്തു. കോവിഡ് -19 മഹാമാരി പ്രതികൂലമായി ബാധിച്ച രാജ്യങ്ങളുടെ തിരിച്ചുവരവിന് ഇത് വളരെയധികം സഹായകമാകുമെന്നും അദ്ദേഹം പറഞ്ഞു.
ആഗോള വിതരണ ശൃംഖലകളിലെ പിഴവുകളും വാക്സിൻ വിതരണത്തിലെ അസമത്വവും മഹാമാരി തുറന്നുകാട്ടി. ആഗോള ഐക്യത്തിന്റെ ആവശ്യകത കൂടുതൽ അടിവരയിടുകയും ബഹുരാഷ്ട്രവാദം ശക്തിപ്പെടുത്തുകയും ചെയ്തു. അന്താരാഷ്ട്ര സാമ്പത്തിക സഹകരണത്തിനുള്ള നാല് പ്രധാന മേഖലകൾ അദ്ദേഹം എടുത്തു പറഞ്ഞു. വർദ്ധിത ശേഷിയുള്ളതും വിശ്വസനീയവുമായ വിതരണ ശൃംഖല, ആരോഗ്യ സുരക്ഷ, ഡിജിറ്റൽ വികസനം, പ്രകൃതി സൗഹൃദവും സുസ്ഥിരവുമായ വീണ്ടെടുപ്പ് എന്നിവയാണവ.
1996-ൽ സ്ഥാപിതമായ ASEM ന്റെ ഗുണപരമായ പരിണാമത്തിന് 25-ാം വാർഷികത്തിൽ പങ്കെടുത്ത എല്ലാ അംഗങ്ങളെയും ഉപരാഷ്ട്രപതി അഭിനന്ദിച്ചു.
പ്രധാനമന്ത്രിയുടെ ഓഫീസ്
ഇന്ത്യ ഗ്ലോബല് വീക്ക് 2020ന്റെ ഉദ്ഘാടന പ്രസംഗം പ്രധാനമന്ത്രി നരേന്ദ്ര മോദി നാളെ നിര്വഹിക്കും മുപ്പതിലേറെ രാജ്യങ്ങളില്നിന്നായുള്ള 5000 പങ്കാളികളെ പ്രധാനമന്ത്രി അഭിസംബോധന ചെയ്യും
ഇന്ത്യ ഗ്ലോബല് വീക്ക് 2020ന്റെ ആദ്യ ദിനത്തില് പ്രധാനമന്ത്രി ശ്രീ. നരേന്ദ്ര മോദി ഉദ്ഘാടന പ്രസംഗം നിര്വഹിക്കും. 'ബി ദ് റിവൈവല്: ഇന്ത്യ ആന്ഡ് എ ബെറ്റര് ന്യൂ വേള്ഡ്' എന്ന പ്രമേയത്തോടുകൂടിയ മൂന്നു ദിവസത്തെ വിര്ച്വല് കോണ്ഫറന്സ് നടക്കുന്ന ഇന്ത്യ ഗ്ലോബല് വീക്ക് 2020ല് 30 രാജ്യങ്ങളില്നിന്നായി 5000 പേര് പങ്കെടുക്കും. 75 സെഷനുകളിലായി ആഗോള തലത്തിലുള്ള 250 പ്രഭാഷകര് അഭിസംബോധന ചെയ്യും.
പങ്കെടുക്കുന്ന മറ്റു പ്രമുഖ പ്രസംഗകര് വിദേശകാര്യ മന്ത്രി ഡോ. എസ്.ജയശങ്കര്, കേന്ദ്ര റെയില്വേ-വാണിജ്യ വ്യവസായ മന്ത്രി പിയൂഷ് ഗോയല്, ജമ്മു കശ്മീര് ലെഫ്റ്റനന്റ് ഗവര്ണര് ജി.സി.മുര്മു, ഇഷാ ഫൗണ്ടേഷന് സ്ഥാപകന് സദ്ഗുരു, ആത്മീയ നേതാവ് ശ്രീ ശ്രീ രവിശങ്കര്, ബ്രിട്ടീഷ് വിദേശകാര്യ സെക്രട്ടറി ഡൊമിനിക് റാബ്, ആഭ്യന്തര സെക്രട്ടറി പ്രീതി പട്ടേല്, ഇന്ത്യയിലെ അമേരിക്കന് അംബാസഡര് കെന് ജസ്റ്റര് തുടങ്ങിയവരാണ്.
മധു നടരാജ് പുതുമയാര്ന്ന 'ആത്മനിര്ഭര് ഭാരത്' പ്രത്യേക പരിപാടി അവതരിപ്പിക്കും. സിത്താറിന്റെ കുലപതി രവിശങ്കറിന് നൂറാം ജന്മവാര്ഷികത്തോടനുബന്ധിച്ചുള്ള ആദരാഞ്ജലിയായി അദ്ദേഹത്തിന്റെ മൂന്നു പ്രഗത്ഭ ശിഷ്യര് കച്ചേരി അവതരിപ്പിക്കും.
ശാസ്ത്ര സാങ്കേതിക മന്ത്രാലയം
കോവിഡ്19: ഗവേഷണവും സാങ്കേതിക വിദ്യയും ഉപകരണങ്ങളുമായി ശ്രീചിത്ര തിരുനാൾ ഇന്സ്റ്റിറ്റ്യൂട്ട്
കോവിഡ് 19 നെതിരായ ഇന്ത്യയുടെ പോരാട്ടത്തിൽ കേന്ദ്ര ഗവൺമെന്റിന്റെ ശാസ്ത്ര സാങ്കേതിക വകുപ്പിന് കീഴിലുള്ള ദേശീയ പ്രാധാന്യമുള്ള സ്ഥാപനമായ ശ്രീചിത്ര തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്നോളജി അതിന്റെ ഗവേഷണങ്ങൾ, സാങ്കേതികവിദ്യകൾ, നവീനാശയങ്ങൾ എന്നിവ കൊണ്ട് വേറിട്ടു നിൽക്കുന്നു.
രാജ്യവ്യാപകമായി ലോക്ക്ഡൗൺ നടപ്പാക്കുന്നതിന് വളരെ മുമ്പുതന്നെ വിദേശത്ത് തിരിച്ചെത്തിയ ഒരു ഡോക്ടറിൽ കോവിഡ് 19 കണ്ടെത്തിയപ്പോൾ ഇൻസ്റ്റിറ്റ്യൂട്ടിലെ നിരവധി ജീവനക്കാരെ ക്വാറന്റീൻ ചെയ്യേണ്ടിവന്നിരുന്നുവെങ്കിലും, കോവിഡ് 19 നെ ചെറുക്കാനുള്ള സാങ്കേതികവിദ്യയും ഉൽപ്പന്നങ്ങളുമായി എസ്സിടി ഐഎംഎസ്ടി അവസരത്തിനൊത്ത് ഉയർന്നു.
മൂന്നാഴ്ചയ്ക്കുള്ളിൽ എസ്സിടിഐഎംഎസ്ടി വികസിപ്പിച്ചെടുത്ത കോവിഡ് 19 പരിശോധന കിറ്റ് അതിവേഗപരിശോധനയ്ക്കുള്ള രാജ്യത്തിന്റെ അടിയന്തിര ആവശ്യം പരിഹരിക്കാൻ കഴിയുന്നതാണ്. കോവിഡ് 19 പരിശോധന 10 മിനിറ്റിനുള്ളിലും സാമ്പിൾ സ്രവ പരിശോധനഫലം 2 മണിക്കൂറിനുള്ളിലും അറിയാൻ കഴിയുന്ന പരിശോധന സംവിധാനമുള്ള ലോകത്തിലെ തന്നെ ആദ്യത്തെ കുറച്ചു സ്ഥാപനങ്ങളിലൊന്നാണിത്. ഒരു ഉപകരണം വഴിതന്നെ ഒറ്റഘട്ടത്തിൽ 30 സാമ്പിളുകൾ പരീക്ഷിക്കാൻ കഴിയും. അങ്ങനെ കുറഞ്ഞ ചെലവിൽ സാമ്പിളുകൾ അതിവേഗം പരിശോധിക്കാൻ കഴിയുന്നു.
ആരോഗ്യപ്രവർത്തകരും ആശുപത്രികളിലും പൊതുസ്ഥലങ്ങളിലും മറ്റും ഉപയോഗിച്ച മാസ്ക്, ശരീര ആവരണങ്ങള്, മുഖംമൂടി  എന്നിവയുടെ അണു നശീകരണത്തിനുള്ള യുവി ബേസ്ഡ് ഫെയ്സ്മാസ്ക് ഡിസ്പോസൽ ബിൻ, ശ്വസനേന്ദ്രിയ സംബന്ധവും അല്ലാതെയുമുള്ള ശരീര സ്രവങ്ങളെ കട്ടിയാക്കാനും അണുബാധ തടയാനുമുള്ള ‘ചിത്ര അക്രിലോസോർബ് സെക്രീഷൻ സോളിഡിഫിക്കേഷൻ സിസ്റ്റം', കോവിഡ് -19 രോഗികളെ പരിശോധിക്കുന്നതിനായി അണുവിമുക്തമാക്കിയ സ്രവ പരിശോധനാ ബൂത്ത് എന്നിവയാണ് ഇൻസ്റ്റിറ്റ്യൂട്ടിന്റെ ഗവേഷണ കണ്ടെത്തലുകൾ.
അണുബാധ തടയാൻ ഡോക്ടറുമായി നേരിട്ട് ബന്ധപ്പെടാതെ രോഗിയെ പരിശോധിക്കുന്നതിനായി ടെലഫോൺ ബൂത്ത് പോലെയുള്ള ഒന്നാണ് സ്രവ പരിശോധനാ ബൂത്ത്.
ഇൻസ്റ്റിറ്റ്യൂട്ടിൽ മൂന്ന് വിഭാഗങ്ങളുണ്ട്: ഒരു ത്രിതല റഫറൽ സൂപ്പർ സ്പെഷ്യാലിറ്റി ഹോസ്പിറ്റൽ കോംപ്ലക്സ്, ഒരു ബയോ മെഡിക്കൽ ടെക്നോളജി വിഭാഗവും പൊതുജനാരോഗ്യ ഗവേഷണത്തിനുള്ള അക്കാദമിക് സെന്ററും , ഉന്നത നിലവാരത്തിലുള്ള ബയോമെഡിക്കൽ ഉപകരണങ്ങള്ക്കായുള്ള സാങ്കേതിക ഗവേഷണ കേന്ദ്രം. ഹൃദ്രോഗം, നാഡീതകരാർ എന്നിവക്കുള്ള നൂതന ചികിത്സ, ബയോമെഡിക്കൽ ഉപകരണങ്ങൾക്കും ഉപാധികൾക്കുമായുള്ള സാങ്കേതികവിദ്യകളുടെ തദ്ദേശീയ വികസനം, പൊതുജനാരോഗ്യ പരിശീലനം, ഗവേഷണം എന്നിവയിൽ ശ്രീചിത്ര തിരുനാൾ ഇൻസ്റ്റിറ്റ്യൂട്ട് ശ്രദ്ധ കേന്ദ്രീകരിക്കുന്നു.
കൂടുതല് വിവരങ്ങള്ക്ക്: ശ്രീമതി സ്വപ്ന വാമദേവന്, പിആര്ഒ, എസ് സിടിഐഎംഎസ്ടി, മൊബൈല് 9656815943, ഇമെയില് pro@sctimst.ac.in
(
യു.പി.എസ്.സി
സിവില് സര്വീസ് പരീക്ഷ: ശേഷിക്കുന്ന ഉദ്യോഗാര്ത്ഥികളുടെ അഭിമുഖ പരീക്ഷ 2020 ജൂലൈ 20 മുതല്
2019ലെ സിവില് സര്വീസ് പരീക്ഷയുമായി ബന്ധപ്പെട്ട് ശേഷിക്കുന്ന ഉദ്യോഗാര്ത്ഥികളുടെ അഭിമുഖ പരീക്ഷ 2020 ജൂലൈ 20 മുതല് പുനരാരംഭിക്കാന് യൂണിയന് പബ്ലിക് സര്വീസ് കമ്മീഷന് തീരുമാനിച്ചു. ഉദ്യോഗാര്ത്ഥികളെ വ്യക്തിപരമായി ഈ വിവരം അറിയിക്കും.
കോവിഡ് സാഹചര്യം വിലയിരുത്താന് ചേര്ന്ന പ്രത്യേക യോഗത്തിലാണ് തീരുമാനം. പരീക്ഷകളുടെയും റിക്രൂട്ട്മെന്റ് ടെസ്റ്റുകളുടെയും പുതുക്കിയ പട്ടിക പ്രസിദ്ധീകരിക്കാനും കമ്മീഷന് തീരുമാനിച്ചു. പുതുക്കിയ കലണ്ടര് യുപിഎസ് സി വെബ്സൈറ്റില് പ്രസിദ്ധീകരിച്ചിട്ടുണ്ട്.
എംപ്ലോയിസ് പ്രോവിഡന്റ് ഫണ്ട് ഓര്ഗനൈസേഷനിലെ EO/AO പോസ്റ്റുകളിലേക്ക് 2020 ഒക്ടോബര് 04ന് നടത്താനിരുന്ന റിക്രൂട്ട്മെന്റ് ടെസ്റ്റും മാറ്റിവച്ചിരുന്നു. 2021ലെ പരീക്ഷകളുടെയും റിക്രൂട്ട്മെന്റ് ടെസ്റ്റുകളുടെയും കലണ്ടര് പ്രസിദ്ധീകരിക്കുന്ന വേളയില് ഈ റിക്രൂട്ട്മെന്റ് ടെസ്റ്റിനുള്ള പുതുക്കിയ തീയതിയും അറിയിക്കും.(Visitor Counter : 217
മന്ത്രിസഭ
ഇന്ത്യയിലെയും മൗറീഷ്യസിലെയും കോംപറ്റീഷന് കമ്മീഷനുകൾ തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
കോംപറ്റീഷന് നിയമത്തിലും നയത്തിലുമുള്ള സഹകരണം പ്രോത്സാഹിപ്പിക്കുന്നതിനും ശക്തിപ്പെടുത്തുന്നതിനുമായി കോമ്പറ്റീഷന് കമ്മീഷന് ഓഫ് ഇന്ത്യയും  കോമ്പറ്റീഷന് കമ്മീഷന് ഓഫ് മൗറീഷ്യസും  തമ്മില് ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
നടപ്പാക്കല് തന്ത്രവും ലക്ഷ്യങ്ങളും:
വിവര കൈമാറ്റം, മികച്ച രീതികളുടെ പങ്കിടല്, കാര്യശേഷി വര്ദ്ധിപ്പിക്കല് മുന്കൈകള് എന്നിവയിലൂടെ കോംപറ്റീഷന് ലോയുടെയും നയത്തിന്റെയും കാര്യങ്ങളില് സഹകരണം പ്രോത്സാഹിപ്പിക്കാനും ശക്തിപ്പെടുത്താനുമാണ് ധാരണാപത്രം ലക്ഷ്യമിടുന്നത്. സാങ്കേതിക സഹകരണം, അനുഭവം പങ്കിടല്, സഹകരണ നിര്വ്വഹണം എന്നീ മേഖലകളില് പരസ്പര സഹകരണം പ്രോത്സാഹിപ്പിക്കാനാണ് ഇതില് ഉദ്ദേശിക്കുന്നത്. അതിലൂടെയുണ്ടാകുന്ന ഫലങ്ങള് ഉപഭോക്താക്കള്ക്ക് വലിയതോതില് ഗുണം ചെയ്യുകയും തുല്യതയും ഉള്ച്ചേര്ക്കലും പ്രോത്സാഹിപ്പിക്കുകയും ചെയ്യും.
നേട്ടങ്ങള്:
സി.സി.ഐയും സി.സി.എമ്മും തമ്മിലുള്ള ധാരണാപത്രം പ്രതീക്ഷിക്കുന്നത്:
 അന്താരാഷ്ട്ര വ്യാപാരത്തെ ബാധിക്കുന്ന മത്സരവിരുദ്ധ നിയന്ത്രണങ്ങളെ അഭിസംബോധന ചെയ്യുക;
 സി.സി.ഐയിലൂടെ 2002-ലെ കോമ്പറ്റീഷന് ആക്ടിന്റെ നടപ്പിലാക്കല് മെച്ചപ്പെടുത്തുക;
 മത്സര നയത്തെക്കുറിച്ചുള്ള ധാരണ പ്രോത്സാഹിപ്പിക്കുക;
 കാര്യശേഷി നിര്മ്മാണം;
 നയതന്ത്ര ആനുകൂല്യങ്ങള് കൊണ്ടുവരിക;
ഇന്ത്യയുടെ ഭാഗത്തുനിന്നും കോര്പ്പറേറ്റ് കാര്യ മന്ത്രാലയം, കോമ്പറ്റീഷന് കമ്മീഷന് ഓഫ് ഇന്ത്യയും, മറുവശത്ത് കോമ്പറ്റീഷന് കമ്മീഷന് ഓഫ് മൗറീഷ്യസുമായിരിക്കും ഈ ധാരണാപത്രത്തിന്റെ പ്രധാന ഗുണഭോക്താക്കള്
.
പശ്ചാത്തലം:
2002-ലെ കോംപറ്റീഷന് ആക്ടിന്റെ 18-ാം വകുപ്പ് സി.സി.ഐയെ അതിന്റെ ചുമതലകള് നിര്വഹിക്കുന്നതിനോ അല്ലെങ്കില് നിയമത്തിന് കീഴിലുള്ള പ്രവര്ത്തനങ്ങള് നിര്വഹിക്കുന്നതിനോ വേണ്ടി ഏതെങ്കിലും വിദേശ രാജ്യത്തിലെ ഏതെങ്കിലും ഏജന്സിയുമായി എന്തെങ്കിലും ധാരണയിലോ അല്ലെങ്കില് ക്രമീകരണത്തിലോ ഏര്പ്പെടാന് അനുവദിക്കുന്നു.
വിദ്യാഭ്യാസ മന്ത്രാലയം
ഉന്നത വിദ്യാഭ്യാസ മേഖലയെ സംബന്ധിച്ച 2019- 20 ലെ ദേശീയതല സർവ്വേ റിപ്പോർട്ട് പുറത്തിറക്കുന്നതിന് കേന്ദ്ര വിദ്യാഭ്യാസ മന്ത്രി അനുമതി നൽകി
ന്യൂഡൽഹി, ജൂൺ 10, 2021
ഉന്നത വിദ്യാഭ്യാസവുമായി ബന്ധപ്പെട്ട 2019- 20 ലെ ദേശീയതല സർവ്വേ റിപ്പോർട്ട് പുറത്തിറക്കുന്നതിന് കേന്ദ്ര വിദ്യാഭ്യാസ മന്ത്രി ശ്രീ രമേഷ് പോഖ്രിയാൽ 'നിഷാങ്ക് ഇന്ന് അനുമതി നൽകി. രാജ്യത്തെ ഉന്നത വിദ്യാഭ്യാസ മേഖലയുടെ നിലവിലെ സ്ഥിതിഗതികൾ സംബന്ധിച്ച പ്രധാനപ്പെട്ട പ്രകടന സൂചികകൾ ഈ റിപ്പോർട്ടിൽ ഉൾപ്പെടുത്തിയിട്ടുണ്ട്
2015- 16 മുതൽ 2019 -20 വരെയുള്ള കഴിഞ്ഞ അഞ്ച് വർഷക്കാലം, വിദ്യാർഥികളുടെ വിദ്യാലയ പ്രവേശന നിരക്കിൽ 11.4 ശതമാനത്തിന്റെ വർധന ഉണ്ടായതായി ശ്രീ പോഖ്രിയാൽ 'നിഷാങ്ക് ചൂണ്ടിക്കാട്ടി. ഇക്കാലയളവിൽ ഉന്നത വിദ്യാഭ്യാസ രംഗത്തെ പെൺകുട്ടികളുടെ പ്രവേശന നിരക്കിൽ 18.2 ശതമാനത്തിന്റെ വർദ്ധനവാണ് ഉണ്ടായിട്ടുള്ളത്
ഉന്നത വിദ്യാഭ്യാസ വകുപ്പ് എല്ലാവർഷവും പുറത്തിറക്കുന്ന ദേശീയതല ഉന്നതവിദ്യാഭ്യാസ സർവ്വേ പരമ്പരയിലെ  പത്താമത്തെ റിപ്പോർട്ട് ആണ് ഇതെന്ന് ഉന്നതവിദ്യാഭ്യാസ സെക്രട്ടറി അമിത് ഖാരെ ചൂണ്ടിക്കാട്ടി
2019- 20 ദേശീയതല ഉന്നതവിദ്യാഭ്യാസ സർവേയിലെ പ്രധാന വസ്തുതകൾ താഴെ പറയുന്നു
1. 2019- 20 കാലയളവിൽ ഉന്നത വിദ്യാഭ്യാസത്തിനായി പ്രവേശനം നേടിയത് 3.85 കോടി പേരാണ്. 2018 -19 കാലയളവിൽ ഇത് 3.74 കോടി ആയിരുന്നു. 11. 36 ലക്ഷത്തിന്റെ  വർധനവാണ് ഒരു വർഷത്തിനിടെ ഉണ്ടായിട്ടുള്ളത്. 2014- 15 കാലയളവിൽ ആകെ പ്രവേശനം നേടിയിരുന്നത് 3.42 കോടി പേരായിരുന്നു
2. നിശ്ചിത പ്രായപരിധിയിൽ പെട്ട യോഗ്യരായ വിദ്യാർത്ഥികളിൽ ഉന്നതവിദ്യാഭ്യാസത്തിന് പ്രവേശനം നേടിയവരുടെ ശതമാനമായ , ഗ്രോസ് എൻറോൾമെന്റ് റേഷ്യോ , 2019- 20 കാലയളവിൽ 27.1 ശതമാനമാണ്. 2018-19 കാലയളവിൽ ഇത് 26.3 ശതമാനവും 2014 -15 കാലയളവിൽ ഇത് 24.3 ശതമാനവുമായിരുന്നു
3. ഉന്നതവിദ്യാഭ്യാസത്തിന് പ്രവേശനം നേടുന്നവരിലെ സ്ത്രീ പുരുഷ അനുപാതം, ജെൻഡർ പാരിറ്റി ഇൻഡക്സ് , 2018 -19 നെ അപേക്ഷിച്ച് , 2019- 20 കാലയളവിൽ  വർദ്ധിച്ചിട്ടുണ്ട്. ഉന്നതവിദ്യാഭ്യാസത്തിന് പ്രവേശനം ലഭിക്കുന്നതിൽ ആൺകുട്ടികളെ അപേക്ഷിച്ച് പെൺകുട്ടികൾക്ക് കൂടുതൽ സാധ്യതകൾ ലഭിക്കുന്നുണ്ട് എന്നാണ് ഇത് സൂചിപ്പിക്കുന്നത്.
4. 2019 -20 കാലയളവിൽ വിദ്യാർത്ഥി അധ്യാപക അനുപാതം 26 ആണ്.
5. ബിരുദ- ബിരുദാനന്തര തലങ്ങളിലെ വിവിധ കോഴ്സുകളിലേക്ക് 3.38 കോടി വിദ്യാർത്ഥികൾ പ്രവേശനം നേടിയിട്ടുണ്ട്
6. 2019 -20 കാലയളവിൽ 2.03 ലക്ഷം പേരാണ് പിഎച്ച്ഡി ഗവേഷണം നടത്തുന്നത്. 2014 -15 കാലയളവിൽ ഇത് 1.17 ലക്ഷമായിരുന്നു
7. രാജ്യത്തെ മൊത്തം അധ്യാപകരുടെ എണ്ണം 15,03,156 ആണ്. ഇതിൽ 57.5 ശതമാനം പുരുഷന്മാരും 42.5 ശതമാനം സ്ത്രീകളുമാണ്.
റിപ്പോർട്ട് കാണുന്നതിനായി താഴെ ക്ലിക്ക് ചെയ്യുക
https://www.education.gov.in/sites/upload_files/mhrd/files/statistics-new/aishe_eng.pdf
(Visitor Counter : 184
ന്യൂ ഡൽഹി, ആഗസ്റ്റ് 30, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 63.43 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 42,909 പേർക്ക്
ചികിത്സയിലുള്ളത് ആകെ രോഗബാധിതരുടെ 1.15 ശതമാനം
രാജ്യത്ത് നിലവിൽ ചികിത്സയിലുള്ളവർ 3,76,324
രോഗമുക്തി നിരക്ക് 97.51%
കഴിഞ്ഞ 24 മണിക്കൂറിനിടെ 34,763 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,19,23,405 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 66 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് 3.02%
ആകെ നടത്തിയത് 52.01 കോടി പരിശോധനകൾ
RRTN
പ്രധാനമന്ത്രിയുടെ ഓഫീസ്
മുംബൈയിൽ കെട്ടിടം തകർന്നുണ്ടായ ജീവഹാനിയിൽ പ്രധാനമന്ത്രി ദുഃഖം പ്രകടിപ്പിച്ചു
പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
മുംബൈയിൽ കെട്ടിടം തകർന്നുവീണ് ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ദുരന്തത്തിനിരയായവർക്ക് പിഎംഎൻആർഎഫിന്റെ സഹായധനവും അദ്ദേഹം പ്രഖ്യാപിച്ചു.
ഒരു പിഎംഒ ട്വീറ്റ് പറഞ്ഞു:
"മുംബൈയിലെ കെട്ടിടം തകർന്നതിൽ വേദനയുണ്ട്. ദുഃഖത്തിന്റെ ഈ വേളയിൽ , എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്, പരിക്കേറ്റവർക്കൊപ്പമുള്ള പ്രാർത്ഥനകളും. മരിച്ചവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതം ധനസഹായം നൽകും. പരിക്കേറ്റവർക്ക് 50,000 രൂപ വീതവും നൽകും: പ്രധാനമന്ത്രി മോദി
--ND--
(Pained by the building collapse in Mumbai. In this sad hour, my thoughts are with the bereaved families and prayers with the injured. An ex-gratia of Rs. 2 lakh each from PMNRF would be given to the next of kin of the deceased. The injured would be given Rs. 50,000: PM Modi
— PMO India  June 28, 2022
മന്ത്രിസഭ
ജമ്മു, കശ്മീര് പുന:സ്സംഘടന: സിവില് സര്വീസസുമായി  ബന്ധപ്പെട്ട 2020ലെ രണ്ടാം ഉത്തരവിന് മന്ത്രിസഭയുടെ അംഗീകാരം
2019ലെ ജമ്മു, കശ്മീര് പുന:സ്സംഘടനാ നിയമത്തിലെ 96-ാം വകുപ്പു പ്രകാരം ജമ്മു, കശ്മീരില് സംസ്ഥാന നിയമങ്ങള് ബാധകമാക്കുന്നതു സംബന്ധിച്ച 2020ലെ രണ്ടാം ഉത്തരവിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി. 2020ലെ ജമ്മു, കശ്മീര് സിവില് സര്വീസസ്  നിയമത്തിനു കീഴില് ജമ്മു, കശ്മീര് കേന്ദ്രഭരണ പ്രദേശത്തെ എല്ലാത്തരം ജോലികളും സ്ഥിരതാമസക്കാർക്ക് മാത്രമാക്കുന്ന രീതിയിൽ പരിഷ്കരിക്കുന്നതാണു ഈ ഉത്തരവ്.
ജമ്മു, കാശ്മീര് കേന്ദ്രഭരണ പ്രദേശത്തെ മുഴുവന് തസ്തികകളിലെയും ഉദ്യോഗങ്ങൾ സ്ഥിരവാസക്കാർക്ക് മാത്രമാക്കുന്ന മാനദണ്ഡങ്ങള് ബാധകമാക്കാൻ ഈ ഉത്തരവു മുഖേന കഴിയും.
PIB Headquarters
വാക്ക്-ഇന്-ഇന്റര്വ്യൂ നടത്തുന്നു
(കൊച്ചിയിലെ സെന്ട്രല് ഇന്സ്റ്റിറ്റ്യൂട്ട് ഓഫ് ഫിഷറീസ് ടെക്നോളജിയില് സീനിയര് റിസര്ച്ച് ഫെലോ തസ്തികയിലെ താത്കാലിക ഒഴിവിലേക്കുള്ള കരാര് നിയമനത്തിന് 2018 നവംബര് 29 ന് രാവിലെ 10 മണിയ്ക്ക് വാക്ക്-ഇന്-ഇന്റര്വ്യൂ നടത്തുന്നു. കൂടുതല് വിവരങ്ങള് ഇന്സ്റ്റിറ്റ്യൂട്ടിന്റെ www.cift.res.in എന്ന വെബ്സൈറ്റില് ലഭ്യമാണ്.
IE/AB
പ്രധാനമന്ത്രിയുടെ ഓഫീസ്
കേരളപ്പിറവി ദിനത്തിൽ പ്രധാനമന്ത്രിയുടെ ആശംസ
കേരളപ്പിറവി ദിനത്തിൽ പ്രധാനമന്ത്രി ശ്രീ നരേന്ദ്ര മോദി കേരളത്തിലെ ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"കേരളത്തിലെ ജനങ്ങൾക്ക് കേരളപ്പിറവി ദിനാശംസകൾ. മനോഹരമായ ചുറ്റുപാടുകൾക്കും ജനങ്ങളുടെ അധ്വാനശീലത്തിനും കേരളം പരക്കെ പ്രശംസിക്കപ്പെടുന്നു. കേരളത്തിലെ ജനങ്ങൾ അവരുടെ വിവിധ ഉദ്യമങ്ങളിൽ വിജയിക്കട്ടെ."
(
നൈപുണ്യ വികസന, സംരംഭക
മന്ത്രാലയം
ഡോ. മഹേന്ദ്ര നാഥ് പാണ്ഡെകേന്ദ്രനൈപുണ്യവികസന സംരംഭകത്വമന്ത്രിയായിചുമതലയേറ്റു
കേന്ദ്ര നൈപുണ്യവികസന, സംരംഭകത്വ മന്ത്രിയായിഡോ. മഹേന്ദ്ര നാഥ് പാണ്ഡെഇന്ന്ചുമതലയേറ്റു. ഇതേവകുപ്പിന്റെസഹമന്ത്രിസ്ഥാനം വഹിക്കുന്ന ശ്രീ. ആര്.കെ. സിംഗുംസന്നിഹിതനായിരുന്നു. ഇതേസ്ഥാനം വഹിച്ചിരുന്ന മുന് കേന്ദ്രമന്ത്രി ശ്രീ. ധര്മ്മേന്ദ്ര പ്രധാന് പുതിയഉത്തരവാദിത്തംഏറ്റെടുക്കുന്ന ഡോ. മഹേന്ദ്ര നാഥ് പാണ്ഡെയെഅഭിനന്ദിച്ചു.
രാജ്യത്തെ യുവജനങ്ങളെരാജ്യത്തിനകത്തും പുറത്തും നല്ല രീതിയില് മത്സരക്ഷമമാക്കാന് വേണ്ടി പ്രധാനമന്ത്രി ശ്രീ. നരേന്ദ്രമോദിരൂപം നല്കിയതാണ്നൈപുണ്യവികസന,സംരംഭകത്വ മന്ത്രാലയമെന്ന്അദ്ദേഹം പറഞ്ഞു.
യുവജനങ്ങള്ക്ക്തങ്ങളുടെകഴിവുകള്വികസിപ്പിക്കാനും പ്രാഗത്ഭ്യംവളര്ത്തിയെടുക്കാനും ഏറെസഹായകരമായ നടപടികളാണ് മന്ത്രാലയംകൈക്കൊള്ളുന്നതെന്ന്ഡോ. പാണ്ഡെ പറഞ്ഞു.
ഉത്തര് പ്രദേശിലെചന്ദൗലിയില് നിന്നുള്ളലോക്സഭാംഗമാണ്ഡോ. മഹേന്ദ്രനാഥ് പാണ്ഡെ. വാരാണാസിയിലെഹിന്ദു ബനാറസ്സര്വ്വകലാശാലയില് നിന്ന്എം.എ, ജേര്ണലിസത്തില്എം.എ, പി.എച്ച്.ഡിഎന്നിവകരസ്ഥമാക്കിയിട്ടുണ്ട്. മൂന്ന്ദശകങ്ങളിലേറെയായിസജീവരാഷ്ട്രീയത്തിലുള്ളഡോ. പാണ്ഡെ ഉത്തര് പ്രദേശില് നിരവധി തവണ മന്ത്രായിക്കിയിട്ടുണ്ട്. 2016 ജൂലൈമുതല് 2017 സെപ്റ്റംബര്വരെകേന്ദ്ര മാനവ വിഭവവികസന മന്ത്രാലയത്തില്സഹമന്ത്രിയായിഅദ്ദേഹംസേവനം അനുഷ്ഠിച്ചിരുന്നു.
ND MRD– 306
(
മന്ത്രിസഭ
ന്യൂഡല്ഹിയില് ഫിജി ഹൈക്കമ്മീഷന് അനുവദിച്ച ഭൂമിക്ക് വാണിജ്യനിരക്ക് ഈടാക്കുന്നത് ഒഴിവാക്കാന് കേന്ദ്ര മന്ത്രിസഭയുടെ അനുമതി
ഫിജി ഹൈക്കമ്മീഷനായി ന്യൂഡല്ഹിയിലെ ചാണക്യപുരിയിലെ നയതന്ത്ര മേഖലയിലെ പ്ലോട്ട്-31-ബിയില് 2800 ചതുരശ്ര മീറ്റര് ഭൂമി ഏറ്റെടുക്കുമ്പോള് വാണിജ്യ നിരക്ക് ഈടാക്കുന്നത് ഒഴിവാക്കുന്നതിനും, ഫിജിയിലെ സുവയില് ഇന്ത്യന് ഹൈക്കമ്മീഷന് സ്ഥാപിക്കുന്നതിന് ഫിജി മുന്നോട്ടുവച്ച മാര്ഗ്ഗനിര്ദ്ദേശങ്ങള് ഈ ഭൂമി ഏറ്റെടുക്കലിന് ബാധകമാക്കുന്നതിനും പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പശ്ചാത്തലം:
(ഫിജിയിലെ സുവയില് ഇന്ത്യന് ഹൈക്കമീഷന് സ്ഥാപിക്കുന്നതിന് പ്രതിവര്ഷം 100 ഫിജിയന് ഡോളര് നിരക്കില് ഇന്ത്യയ്ക്ക് 6695 ചതുരശ്ര മീറ്റര് ഭൂമി 99 വര്ഷത്തേക്ക് പ്രത്യേക പാട്ടത്തിന് നല്കാമെന്ന് 2015 ല് ഫിജി ഗവണ്മെന്റ് വാദ്ഗാനം ചെയ്തിരുന്നു. ഇതിനുപകരമായി ഭൂമി കൈമാറണമെന്ന നിര്ദ്ദേശവും ഫിജി മുന്നോട്ടു വച്ചിരുന്നു. ഫിജിയുമായുള്ള നയതന്ത്രബന്ധത്തിന്റെ സവിശേഷ സ്വഭാവം കണക്കിലെടുത്ത് ഫിജി ഹൈക്കമ്മീഷന് സ്ഥാപിക്കാന് വാണിജ്യ നിരക്ക് ഒഴിവാക്കി വസ്തു അനുവദിക്കാന് കേന്ദ്ര ഗവണ്മെന്റ് തീരുമാനിക്കുകയായിരുന്നു.
AM MRD – 555
പ്രധാനമന്ത്രിയുടെ ഓഫീസ്
മുൻ എംപിയും പത്രപ്രവർത്തകനുമായ ശ്രീ ചന്ദൻ മിത്രയുടെ നിര്യാണത്തിൽ പ്രധാനമന്ത്രി അനുശോചിച്ചു
മുൻ രാജ്യസഭാ അംഗവും പത്രപ്രവർത്തകനുമായ ശ്രീ ചന്ദൻ മിത്രയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ധിഷണയുടെയും ഉൾക്കാഴ്ചകളുടെയും പേരിൽ അദ്ദേഹം ഓർക്കപ്പെടുമെന്ന് പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു;
" ശ്രീ ചന്ദൻ മിത്ര ജിയുടെ ബുദ്ധിയും ഉൾക്കാഴ്ചയും കൊണ്ട് അദ്ദേഹം ഓർമ്മിക്കപ്പെടും. മാധ്യമ ലോകത്തും രാഷ്ട്രീയ ത്തിലും അദ്ദേഹം വേറിട്ടു നിന്നു. അദ്ദേഹത്തിന്റെ വിയോഗത്തിൽ വേദനിക്കുന്നു. കുടുംബത്തിനും ആരാധകർക്കും അനുശോചനം. ഓം ശാന്തി."
പ്രധാനമന്ത്രിയുടെ ഓഫീസ്
യൂറോപ്യന് കൗണ്സില് പ്രസിഡന്റുമായും യൂറോപ്യന് കമ്മീഷന് പ്രസിഡന്റുമായും പ്രധാനമന്ത്രി കൂടിക്കാഴ്ച നടത്തി
ന്യൂ ഡല്ഹിയില് നടക്കുന്ന ജി 20 ഉച്ചകോടിയ്ക്കിടെ 2023 സെപ്റ്റംബര് 10-ന് പ്രധാനമന്ത്രി ശ്രീ നരേന്ദ്ര മോദി ആദരണീയനായ യൂറോപ്യന് കൗണ്സില് പ്രസിഡന്റ് ചാള്സ് മൈക്കലും, യൂറോപ്യന് കമ്മീഷന് പ്രസിഡന്റ് ഉര്സുല വോണ് ഡെര് ലെയ്നുമായും കൂടിക്കാഴ്ച നടത്തി.
ഇന്ത്യയുടെ ജി20 ആദ്ധ്യക്ഷതയുടെ വിജയത്തില് രണ്ട് സന്ദര്ശകരും പ്രധാനമന്ത്രിയെ അഭിനന്ദിച്ചു.
അടുത്ത ഇന്ത്യ - യൂറോപ്യന് യൂണിയന് ഉച്ചകോടി, നടന്നുകൊണ്ടിരിക്കുന്ന സ്വതന്ത്ര വ്യാപാര ഉടമ്പടി ചര്ച്ചകള്, കാലാവസ്ഥാ വ്യതിയാനവും ലൈഫും ഡിജിറ്റല് സാങ്കേതികവിദ്യ, ട്രേഡ് ആന്ഡ് ടെക്നോളജി കൗണ്സില്  എന്നിവയുള്പ്പെടെ ഇന്ത്യ യുറോപ്യന് യൂണിയന് തന്ത്രപരമായ പങ്കാളിത്തത്തിന്റെ വിവിധ വശങ്ങളില് ശ്രദ്ധകേന്ദ്രീകരിച്ചായിരുന്നു ചര്ച്ചകള് .
2023 സെപ്തംബര് 9-ന് സമാരംഭം കുറിച്ച ഇന്ത്യ-മിഡില് ഈസ്റ്റ്-യൂറോപ്പ് സാമ്പത്തിക ഇടനാഴിയെക്കുറിച്ചും നേതാക്കള് ചര്ച്ച ചെയ്തു. ഇടനാഴി വേഗത്തില് നടപ്പാക്കണമെന്ന വികാരം അവര് പ്രകടിപ്പിച്ചു. ഇടനാഴിക്ക് കീഴിലുള്ള സൗരോര്ജ്ജപദ്ധതികളുടെ സാദ്ധ്യതകള് പ്രധാനമന്ത്രി ഉയര്ത്തിക്കാട്ടി.
NS
(
പ്രധാനമന്ത്രിയുടെ ഓഫീസ്
യു പി കുശിനഗർ അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ഉത്തർപ്രദേശിലെ കുശിനഗർ അപകടത്തിലുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. സാധ്യമായ എല്ലാ സഹായവും നൽകുന്നതിൽ പ്രാദേശിക ഭരണകൂടം പങ്കാളികളാണെന്നും പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു:
"ഉത്തർപ്രദേശിലെ കുശിനഗറിലുണ്ടായ അപകടം ഹൃദയഭേദകമാണ്. ഇതിൽ ജീവൻ നഷ്ടപ്പെട്ടവരുടെ കുടുംബങ്ങളോട് ഞാൻ അഗാധമായ അനുശോചനം രേഖപ്പെടുത്തുന്നു. ഇതോടൊപ്പം പരിക്കേറ്റവർ വേഗത്തിൽ സുഖം പ്രാപിക്കട്ടെയെന്ന് ആശംസിക്കുന്നു. പ്രാദേശിക ഭരണകൂടം സഹായിക്കാൻ സാധ്യമായ എല്ലാ മാർഗ്ഗങ്ങളിലൂടെയും ശ്രമിക്കുകയാണ്. "
--ND--
(
PIB Headquarters
എന്.ഐ.ഒ.എസ്. പരീക്ഷകള് മാര്ച്ച് 20 മുതല്
നാഷണല് ഇന്സ്റ്റിറ്റ്യൂട്ട് ഓഫ് ഓപ്പണ് സ്കൂളിന്റെ  സെക്കന്ററി, സീനിയര് സെക്കന്ററി പ്രാക്ടിക്കല് പരീക്ഷകള് 2017 മാര്ച്ച് 20 മുതല് അതാത് പഠനകേന്ദ്രങ്ങളില് നടക്കും. ഈ പരീക്ഷയ്ക്ക് ഫീസ് അടച്ച് യോഗ്യത നേടിയിട്ടുള്ള പരീക്ഷാര്ത്ഥികള് ഐഡന്റിറ്റി കാര്ഡുമായി അതാത് പഠന കേന്ദ്രങ്ങളില് എത്തി, പ്രാക്ടിക്കല് പരീക്ഷകളുടെ സമയവിവരങ്ങള്, പ്രാക്ടിക്കല് പരീക്ഷാ കേന്ദ്രങ്ങളില് വരാവുന്ന ഭേദഗതികള് തുടങ്ങിയവ മുന്കൂട്ടി മനസ്സിലാക്കേണ്ടതാണ്.
സെക്കന്ററി, സീനിയര് സെക്കന്ററി തീയറി പരീക്ഷകള് യഥാക്രമം 2017 മാര്ച്ച് 30 / മാര്ച്ച് 29 മുതല് നിര്ദ്ദിഷ്ട പരീക്ഷാ കേന്ദ്രങ്ങളില് നടക്കും.
ഹാള് ടിക്കറ്റ് പരീക്ഷാര്ത്ഥികള്ക്ക് തപാല് മുഖേന ലഭിക്കുന്നതാണ്. ഹാള് ടിക്കറ്റ് എന്.ഐ.ഒ.എസ്സിന്റെ www.nios.ac.in എന്ന വെബ്സൈറ്റിലും ലഭ്യമാണ്.
കൂടുതല് വിവരങ്ങള്ക്കായി rckochi@nios.ac.in/lsc@nios.ac.in എന്നീ ഇമെയിലുകളിലോ 0484 2310032 / 2310033 / 4035540/ ടോള് ഫ്രീ: : 1800 180 93 93 എന്നീ നമ്പരുകളിലോ ബന്ധപ്പെടാം.
(Visitor Counter : 23
ഭവന, നഗരദാരിദ്ര ലഘൂകരണ മന്ത്രാലയം
എട്ടാമത് അന്താരാഷ്ട്ര യോഗാ ദിനാചരണത്തിന്റെ മുന്നോടിയായി യോഗ പരിശീലന-പ്രദർശന പരിപാടികൾ സംഘടിപ്പിച്ചു
ജൂൺ 21-ന് നടക്കുന്ന അന്താരാഷ്ട്ര യോഗാ ദിനത്തിന്റെ കൗണ്ട്ഡൗൺ എന്ന നിലയിൽ, പെട്രോളിയം-പ്രകൃതിവാതക, ഭവന-നഗരകാര്യ മന്ത്രാലയങ്ങൾ സംയുക്തമായി, ഇന്ന് 'സാമാന്യ യോഗ അഭ്യാസക്രമം'  അടിസ്ഥാനമാക്കിയുള്ള യോഗ പരിപാടി സംഘടിപ്പിച്ചു. ഇരു മന്ത്രാലയങ്ങളും ചേർന്ന്, വിദേശരാജ്യങ്ങളിലെ ചില സ്ഥലങ്ങൾ ഉൾപ്പെടെ 75 ഇടങ്ങളിൽ പരിപാടികൾ നടത്തി.
ഇരു മന്ത്രാലയങ്ങളിലെയും, ബന്ധപ്പെട്ട ഓഫീസുകളിലെയും സെക്രട്ടറിമാരും മറ്റ് ഉദ്യോഗസ്ഥരും യോഗ സെഷനുകളിൽ പങ്കെടുത്തു. കേന്ദ്ര പെട്രോളിയം, പ്രകൃതി വാതക, ഭവന, നഗരകാര്യ മന്ത്രി ശ്രീ ഹർദീപ് സിംഗ് പുരി ന്യൂ ഡൽഹിയിൽ നിന്നും, പെട്രോളിയം, പ്രകൃതി വാതക സഹമന്ത്രി ശ്രീ രാമേശ്വർ തെലി, ഏഷ്യയിലെ ആദ്യത്തേതും ലോകത്തിലെ ഏറ്റവും പഴക്കമുള്ളതുമായ എണ്ണശുദ്ധീകരണശാലയായ ദിഗ്ബോയ് റിഫൈനറിയിൽ നിന്നും വിർച്വലായി പരിപാടിയിൽ പങ്ക് ചേർന്നു.
ഭവന, നഗരകാര്യ മന്ത്രാലയം സെക്രട്ടറി ശ്രീ മനോജ് ജോഷി ന്യൂ ഡൽഹിയിലെ നിർമാൺ ഭവനിൽ നടന്ന യോഗ പരിശീലനത്തിനും പ്രദർശനത്തിനും നേതൃത്വം നല്കി.
പെട്രോളിയം, പ്രകൃതി വാതക സെക്രട്ടറി ശ്രീ പങ്കജ് ജെയിനും, മന്ത്രാലയത്തിലെയും എണ്ണ വിപണന കമ്പനികളിലെയും ഉദ്യോഗസ്ഥരും, ന്യൂ ഡൽഹിയിൽ നടന്ന പ്രധാന യോഗ സെഷനിൽ പങ്കെടുത്തു.
ആയുഷ് മന്ത്രാലയമാണ് അന്താരാഷ്ട്ര യോഗാ ദിന ആഘോഷങ്ങളുടെ നോഡൽ മന്ത്രാലയം. ഈ വർഷം, സ്വാതന്ത്ര്യത്തിന്റെ 75-ാം വാർഷികത്തോടനുബന്ധിച്ച് രാജ്യം 'ആസാദി കാ അമൃത് മഹോത്സവ്' ആഘോഷിക്കുന്ന വേളയിൽ, 100 വ്യത്യസ്ത സംഘടനകളുടെ പങ്കാളിത്തത്തോടെയാണ് ആയുഷ് മന്ത്രാലയം 13.03.2022 മുതൽ 100 ദിവസത്തെ കൗണ്ട്ഡൗൺ പരിപാടി ആരംഭിച്ചത്. ഇതുമായി ബന്ധപ്പെട്ട്, 'സാമാന്യ യോഗ അഭ്യാസക്രമം'  അടിസ്ഥാനമാക്കിയുള്ള യോഗാഭ്യാസങ്ങൾ പരിശീലിക്കുകയും മറ്റ് അനുബന്ധ പ്രവർത്തനങ്ങൾ സംഘടിപ്പിക്കുകയും ചെയ്തു വരുന്നു. അന്താരാഷ്ട്ര യോഗാ ദിനാഘോഷങ്ങളുടെ മുന്നോടിയായുള്ള കൗണ്ട്ഡൗൺ ആചരിക്കുന്നതിന് ഓരോ മന്ത്രാലയത്തിനും ആയുഷ് മന്ത്രാലയം പ്രത്യേക തീയതികൾ നിശ്ചയിച്ച് നൽകിയിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
കേന്ദ്ര ഗവൺമെന്റ്, ഇതുവരെ 24.60 കോടിയിലധികം ഡോസ് വാക്സിൻ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി.
1.63 കോടിയിലധികം ഡോസ്, സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും കൈവശമുണ്ട്
കോവിഡ് വാക്സിനേഷൻ യജ്ഞത്തിന്റെ ഭാഗമായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി കേന്ദ്ര ഗവൺമെന്റ് വാക്സിൻ നൽകിവരുന്നു. ഇതുകൂടാതെ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ വാങ്ങാനുള്ള സൗകര്യവും കേന്ദ്ര ഗവൺമെന്റ് ഒരുക്കിയിട്ടുണ്ട്.കോവിഡ് 19 ന് എതിരായ കേന്ദ്ര ഗവൺമെന്റിന്റെ അഞ്ചിന പ്രതിരോധ നടപടികളിൽ പരിശോധന, കണ്ടെത്തൽ, ചികിത്സ, കോവിഡ് അനുബന്ധ പെരുമാറ്റ ശീലങ്ങൾ എന്നിവയോടൊപ്പം വാക്സിനേഷനും ഒരു അവിഭാജ്യ ഘടകമായി മാറിയിരിക്കുന്നു.
കോവിഡ് 19 വാക്സിനേഷന്റെ വിപുലപ്പെടുത്തിയതും ദ്രുതഗതിയിലുള്ളതുമായ മൂന്നാംഘട്ട നയപരിപാടികൾ 2021 മെയ് ഒന്നിന് ആരംഭിച്ചു.എല്ലാ മാസവും കേന്ദ്ര ഡ്രഗ്സ് ലബോറട്ടറി അംഗീകാരം നൽകുന്ന ഏതു നിർമാതാവ് ഉല്പാദിപ്പിക്കുന്ന വാക്സിന്റെയും 50 ശതമാനം കേന്ദ്ര ഗവൺമെന്റ് സംഭരിക്കുമെന്ന് നയത്തിൽ വ്യക്തമാക്കിയിട്ടുണ്ട്. കേന്ദ്ര ഗവൺമെന്റിന്റെ വിഹിതമായ 50% വാക്സിൻ തുടർന്നും സംഭരിക്കുകയും നേരത്തെ ചെയ്തതുപോലെ സംസ്ഥാനങ്ങൾക്ക് അവ സൗജന്യമായി തുടർന്നും നൽകുകയും ചെയ്യും.
ഇതുവരെ കേന്ദ്ര ഗവൺമെന്റ് സൗജന്യമായും, സംസ്ഥാനങ്ങൾക്ക് നേരിട്ട് വാങ്ങാൻ കഴിയുന്ന തരത്തിലായും ,24 കോടിയിലധികം  വാക്സിൻ ഡോസ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആയി നൽകി.ഇതിൽ പാഴായി പോയത് ഉൾപ്പെടെ ആകെ 22,96,95,199 ഡോസ് വാക്സിൻ ഇതുവരെ ഉപയോഗിച്ചു. .
1.63കോടിയിലധികം  ഡോസുകൾ സംസ്ഥാനങ്ങൾ / കേന്ദ്ര ഭരണ പ്രദേശങ്ങളുടെ കൈവശം ഇപ്പോഴുണ്ട്.
(Visitor Counter : 152
ആഭ്യന്തരകാര്യ മന്ത്രാലയം
2020 ലെ അന്താരാഷ്ട്ര യോഗാ ദിനത്തിൽ കേന്ദ്ര ആഭ്യന്തര മന്ത്രി ശ്രീ അമിത് ഷാ ആശംസകൾ നേർന്നു
ന്യൂഡൽഹി, ജൂൺ 21, 2020
അന്താരാഷ്ട്ര യോഗാ ദിനത്തിൽ കേന്ദ്ര ആഭ്യന്തര മന്ത്രി ശ്രീ അമിത് ഷാ ജനങ്ങൾക്ക് ആശംസകൾ നേർന്നു.
സന്ദേശത്തിൽ ശ്രീ അമിത് ഷാ പറഞ്ഞു: യോഗ എന്നത് ശാരീരിക ആരോഗ്യം സംരക്ഷിക്കൽ മാത്രമല്ല, മനസും ശരീരവും, പ്രവൃത്തിയും ചിന്തയും, മനുഷ്യനും പ്രകൃതിയും തമ്മിലുള്ള സംതുലനം പാലിക്കാനുള്ള മാധ്യമം കൂടിയാണെന്നും അദ്ദേഹം പറഞ്ഞു.
എല്ലാ മനുഷ്യസമൂഹത്തിനുമുള്ള ഇന്ത്യൻ സംസ്കാരത്തിന്റെ അമൂല്യമായ സമ്മാനമാണ് യോഗയെന്നും അദ്ദേഹം കൂട്ടിച്ചേർത്തു. പ്രധാനമന്ത്രി ശ്രീ നരേന്ദ്ര മോദിയുടെ വിശ്രമരഹിതമായ യത്നത്തിന്റെ ഫലമായാണ് യോഗക്ക് ആഗോള സ്വീകാര്യത ലഭിച്ചത്. യോഗ ദൈനംദിന ജീവിതത്തിന്റെ ഭാഗമാക്കണമെന്നും ശ്രീ അമിത് ഷാ സന്ദേശത്തിൽ പറഞ്ഞു.
(Visitor Counter : 162